מנחם מנדל ברייאר

מנחם מנדל ברייאר (תרפ"ב, 1922 - ח' בשבט ה'תשס"ז, ינואר 2007) היה אביו של האדמו"ר מבויאן, רבי נחום דב ברייאר. ובנם של בלימה מלכה והרב יוסף ברייאר רבה של שטפנשט.

קורות חיים
ברייאר היה ד"ר לפסיכולוגיה ושימש כמרצה להיסטוריה יהודית וחינוך בישיבה יוניברסיטי בניו יורק. במקביל היה חסיד בויאן לכל דבר. כשבנו הוכתר לאדמו"ר נהג להגיע לעיתים לטיש של בנו שהושיבו לצידו בראש השולחן.

היה אחראי על סניף התנועה הציונית בצעירותו. בניו יורק ניהל קהילה של אנשים המשתייכים לאורתודוקסיה המודרנית.

אשתו הייתה בת האדמו"ר מבויאן רבי מרדכי שלמה פרידמן, וכשנפטר האדמו"ר בשנת ה'תשל"א-1971 ובניו לא ראו את עצמם כמתאימים למלא את מקומו, המתינו עד שנכדו, נחום דב, שהיה אז כבן 12 שנים בלבד, יגדל ויהיה ראוי למינויו כאדמו"ר. את רבי מנחם מנדל לא הכתירו כאדמו"ר, ד"ר יעקב מזור מספר כי הוא לא רצה לקבל עליו את המינוי.

ארבע עשרה שנים אחרי פטירתו של רבי מרדכי שלמה, התמנה בנו של הרב ברייאר רבי נחום דב, שנישא ועלה לירושלים לממשיך השושלת ואדמו"רות בויאן. אביו ואמו נשארו בניו יורק.

על שמו ישיבה לצעירים של חסידות בויאן בביתר עילית.

בניו
 ישראל אברהם, בכיר בנאס"א.
 רבי נחום דב, האדמו"ר מבויאן
 בתו אשת ד"ר בלאק

ספריו וחיבוריו
 מאמר "סמים פסיכדליים ומצפון דתי", על גישת ההלכה והפסיכולוגיה המערבית כלפי עולם הנרקוטיקה.
 ספר על יהונתן בן שאול.
 ספר פירושים על המהר"ל מפראג.
 האשה היהודיה בספרות הרבנית: פרספקטיווה פסיכו-היסטורית.
 בית רוז'ין.

קישורים חיצוניים 
 
 אשכול בפורום בחדרי חרדים בעקבות פטירתו, הייד פארק.
 מאמר שכתב על הישיבות ברומניה

הערות שוליים

פסיכולוגים יהודים אמריקאים
אנשי חינוך יהודים אמריקאים
פעילים ציונים בארצות הברית
חסידי בויאן
יהודים הקבורים בהר הזיתים: חלקות החסידים
סגל ישיבה יוניברסיטי
אמריקאים שנולדו ב-1922
אמריקאים שנפטרו ב-2007